אורלי רובינזון

אורלי רובינזון (נולדה ב-28 בפברואר 1969) היא מעצבת וסופרת ישראלית. מחברת ומנהלת הפקת ספרי עיצוב ואדריכלות ישראלים. רובינזון יזמה והובילה פרויקטים בהם סדרות ספרים שעוסקות בעיצוב ישראלי, ספרים שעוסקים באדריכלים ספציפיים ועוד. רובינזון הוציאה כ-34 ספרי עיצוב וסטיילינג לבית, ולפי הערכות מכרה יותר מ–300,000 עותקים לאורך השנים. בשנת 2023 יזמה את מיזם חזית הבית לטובת נפגעי מלחמת חרבות ברזל. רובינזון נולדה וגדלה בקריית מוצקין, ומציינת כי שם עוצבה אישיותה. אימה הייתה מנהלת חשבונות ואביה, יוסף רולס, היה אדריכל שהקפיד גם בבית המשפחה על אסתטיקה קלאסית וכבדה. למדה בבית הספר התיכון אורט קריית מוצקין במגמת אדריכלות. שירתה בצה"ל כמורה חיילת וכפקידה פלוגתית ביחידת מגלן. לאחר סיום שירותה הצבאי עברה להתגורר בתל אביב יחד עם אחיה ערן רולס (מנהל המרכז הישראלי לבנייה) והשתלבה במשרדה של שלווה בן גל בתחום הפקות ותצוגת אופנה. רובינזון גם עבדה עם אחיה כמנהלת הדרכה במרכז הבנייה הישראלי, וכיום השניים משתפים פעולה במסגרת העבודה על שבוע העיצוב. רובינזון למדה לתואר הנדסאית באדריכלות ועיצוב פנים בטכניקום גבעתיים ולאחר מכן המשיכה ללימודי תעודת הוראה למקצועות טכנולוגיים בבית הספר להנדסאים ע”י אוניברסיטת תל אביב. בשנת 1995 עברה להתגורר במושב עין ורד בשרון שם הקימה סטודיו לעיצוב. לרובינזון שלושה ילדים. בתחילת דרכה המקצועית, לאחר סיום לימודי האדריכלות, החלה רובינזון לעבוד בתחום ותכננה וילות ובתים פרטיים, אך לאחר כמה שנים החליטה שייעודה בחיים הוא הכתיבה. בשנת 1996 החלה לכתוב טור שבועי בנושא עיצוב ותכנון במעריב ובעקבות הצלחת הטור החליטה להתמקד יותר בכתיבה בנושאים אלו. ספרה הראשון: "חדרים"', ראה אור בשנת 2001 בהוצאת כתר, ונמכר בלמעלה מ – 20 אלף עותקים. לאחר הצלחת ספר זה רובינזון הוציאה את ספרי ההמשך: "חדרים בעיר", "מעצבים חדרי ילדים", "מטבחים" ועוד. לאחר מכן היא הוציאה ספרים על אדריכלים ספציפיים, כמו יונתן מונג'ק. למרות ההתנגדות הראשונית של ההוצאה לאור להוציא ספר שיתמקד באדריכל בודד, בסופו של דבר הספר זכה להצלחה במכירות. לאחר מכן הוציאה גם ספרים נוספים שעסקו באדריכלים ספציפיים, למשל: שירלי דן, סנדרה חליבה ועוד. בשנת 2015 הוציאה ביחד עם צילה ירון את הספר "עיצוב מבראשית", העוסק בשאלת זהות עיצוב האופנה הישראלי, ומבוסס על פסוקים מספר בראשית להם הותאם עיצוב המורכב מטקסטילים, בגדים, אביזרים ועוד. בספר המחולק לשישה פרקים, כל פרק מייצג סוג עיצוב ישראלי שונה. רובינזון חוקרת בספר זה את ארץ התנ"ך ומתווה קשרים בינה לבין עיצוב עכשווי בהקשר לנושא המקראי. ביוני 2018 פורסם כי ספרה ״הבית הרגשי״ תורגם לאנגלית ויופץ בארצות הברית, באירופה, באוסטרליה ובמזרח הרחוק. הרעיון הראשוני לספר זה היה העיסוק בבתים אקולוגיים, אך השתנה תוך כדי העבודה על הספר שבסופו של דבר עוסק בעיקר ברגישות לסביבה המתבטאת בעיצוב. במסגרת העבודה על הפקת הספרים ביקרו רובינזון ולימור זומר אריק, שותפתה להפקת הספרים, באלפי בתים ודירות בישראל. סך מכירות ספריה עומד על כ–300 אלף ספרים, וסביר שרובינזון היא הכותבת שמכרה עד היום את כמות הספרים הגדולה ביותר בישראל בתחומי האדריכלות העיצוב. בנוסף לעיסוק בהפקת ספרי עיצוב ואדריכלות, רובינזון היא המייסדת והבעלים של אתר האינטרנט "העיצוב הישראלי" וכותבת טורים קבועים בליידי גלובס ובמאקו. רובינזון גם מרצה ומנחה פנלים של ועידות וכנסים מקצועיים, מנהלת התוכן של ועידת האדריכלים השנתית באילת, חברת נשיאות בשבוע העיצוב הישראלי, מפיקה תוכן מסחרי וקטלוגים ייחודים עבור חברות שונות כמו: שילב, ורדינון, טמבור ועוד. מפיקה אירועים וכנסים בתחומי הלייפסטייל ומובילה מיזמים חברתיים-ערכיים בתחומי עיסוקה. בתחום האדריכלות באקדמיה ובקרב כותבים נמתחה בעבר ביקורת על רובינזון, הנוגעת לכך שספריה אינם מיועדים לאדריכלים או לסטודנטים לאדריכלות וממומנים על ידי אדריכלים, מעצבים וחברות מסחריות. רובינזון לא מכחישה שיש לעיתים חיבור בינה לבין חברות מסחריות בתהליך ההפקה של ספריה, אך טוענת כי התהליך שקוף בכך שבכל ספר יש פירוט של החברות שמימנו אותו. רובינזון טוענת שחיבור זה הוא גורם משמעותי עבור הפקת הספר שלא בא על חשבון האיכות. חדרים עיצוב מבפנים, הוצאת כתר חדרים בעיר, הוצאת כתר עיצוב חדרי ילדים, הוצאת כתר מטבחים, הוצאת כתר 20 בתים, הוצאת כתר בין הגינה לבית, הוצאת מודן עיצוב מבראשית (בשיתוף עם צילה ירון), הוצאת ידיעות אחרונות כוחו של הסטיילינג, הוצאת אורלי רובינזון הבית הרגשי, הוצאת ידיעות אחרונות בתים ואדריכלים, הוצאת מודן עיצוב מקומות בילוי, הוצאת כתר לגור בתל אביב (בשיתוף עם צילה ירון), הוצאת מודן סצנת עיצוב, הוצאת מודן Indoor & Outdoor, הוצאת אורלי רובינזון סעדיה מנדל - אדריכל, הוצאת כנרת זמורה ביתן סעדיה מנדל - הצד השני של המטבע, הוצאת אורלי רובינזון עודד לביא - אדריכל, הוצאת מודן יונתן מונג'ק - אדריכל, הוצאת כתר בבית עם שירלי דן, הוצאת אורלי רובינזון סנדרה חליבה, הוצאת אורלי רובינזון ספר הפנטהאוזים, הוצאת אורלי רובינזון בתי יוקרה, הוצאת אורלי רובינזון עיצוב חדרי שינה, הוצאת אורלי רובינזון חדר משלי my room, הוצאת אורלי רובינזון מעטפות הבניין, לנדמן הנדסה מילואים, עבור הפסל חן וינקלר קנה לי גן עדן הלילה, רותי בקר, שירה וצילומים הבית היהודי, מוטי זיסר אתר האינטרנט הרשמי של אורלי רובינזון אורלי רובינזון, ברשת החברתית פייסבוק אורלי רובינזון, דף שער בספרייה הלאומית רשימת הפרסומים של אורלי רובינזון בקטלוג הספרייה הלאומית טורים של אורלי רובינזון באתר Mako הספרים של אורלי רובינזון באתר סימנייה טעימה מהספר "כוחו של הסטיילינג – עיצוב בר השגה" מאת אורלי רובינזון ומירי בלבול, את (כתב עת) איתי להט, "דיור בר־השגה זה חשוב, אבל צריך גם עיצוב בר־השגה", באתר כלכליסט, 12 בפברואר 2014 ענת ציגלמן, לו הייתם רוטשילד ויכולתם לחיות בלי שכנים, באיזה בית הייתם רוצים לגור?, באתר Xnet‏, 29 במרץ 2018 איך לשדרג את הבית בלי לקרוע את הכיס?, סלונה אורלי רובינזון בעין ורד | PNIM.CO.IL מאת שרון בן־דוד, אחים מבית, באתר מגזין את, ‏2015-11-08 אורלי רובינזון, באתר Supersona - נוכחות נשית, נקודה • Supersonas - נוכחות נשית, נקודה בית, משפחה, אנשים (ועיצוב): המסע של אורלי רובינזון מישראל לעולם, באתר מגזין פורטפוליו, ‏2018-06-04 אילה רז, איך נראית אופנה ישראלית?, באתר Xnet‏, 9 במאי 2005 שרון היבש, אברהם יצחק יעצב, באתר Xnet‏, 4 במאי 2005 נעמה ריבה, כוהנת העיצוב אורלי רובינזון פונה להמונים, ולא מתביישת בכך, באתר הארץ, 5 במאי 2019 הסופרת אורלי רובינזון, באתר סימניה אורלי רובינזון « עיר הנדלן